Tall el-Hammam

Tall el-Hammam (àrab: تل الحمام, Tall al-Ḥammām) és el jaciment arqueològic d'una antiga ciutat de l'edat del bronze de l'actual Jordània, a la vall del Jordà, a prop de la mar Morta. Alguns investigadors pensen que va ser destruïda per l'explosió d'un meteorit de tipus Tunguska, però aquest punt és controvertit. Història de les excavacions Des del 2005, un equip americà ha fet excavacions arqueològiques a Tall el-Hammam, una antiga ciutat fortificada (tel) situada al sud de la vall del Jordà. Les ruïnes es troben en una part de la vall coneguda com a Ghor Mitjà, a l'extrem sud que connecta amb el llac de Tiberíades, a Palestina, a uns 200 m sota el nivell de la mar, i amb la mar Morta a -415 m. Una explosió còsmica Segons sembla, l'equip d'excavació va replegar proves que indicaven que al voltant del 1600 abans de la nostra era una explosió còsmica havia destruït Tall el-Hammam, una ciutat de l'edat del bronze. Segons sembla, aquesta explosió fou més potent que la del 30 de juny del 1908 a Tunguska, a Sibèria, en què un meteorit d'uns 50 m de diàmetre esclatà amb una energia unes mil vegades més gran que la de la bomba atòmica d'Hiroshima. Una capa rica en carboni i cendres d'uns 1,5 m de gruix, que s'estén per tota la ciutat, conté concentracions màximes de quars, ceràmica i rajoles de fang fos, carboni semblant al diamant, sutge, esfèrules riques en ferro i silici, esfèrules de guix fos i platí, iridi, níquel, or, argent, zircó, cromita i quars fos. Els experiments de calefacció indiquen que les temperatures haurien superat el 2.000°C. Enmig de la devastació de la ciutat, l'explosió va derruir més de 12 m del conjunt del palau i l'enorme muralla de rajola de fang de 4 m de gruix, alhora que causà una desarticulació extrema i fragmentació esquelètica en humans situats a prop. Una afluència de sal (~ 4% en massa) vinculada a una explosió aèria va produir hipersalinitat, va inhibir l'agricultura i causà l'abandonament, durant uns 300 a 600 anys, d'uns 120 llogarets en un radi de més de 25 km. Anàlisi Es creu que Tall el-Hammam és la segona ciutat més antiga destruïda per una explosió o un impacte còsmic, després de Tell Abu Hureyra de Síria, i potser el lloc més antic la tradició oral del qual es registrà més tard per escrit (en el Gènesi). Les explosions aèries de tipus Tunguska poden devastar àrees senceres i, per tant, representen un greu perill per a la població. Tall el-Hammam podria ser la ciutat bíblica de Sodoma. Alguns investigadors de la Universitat de Califòrnia a Santa Barbara, especifiquen que "no hi ha pas cap evidència científica que aquesta ciutat destruïda siga realment la Sodoma de l'Antic Testament", però que la catàstrofe pot haver servit com a punt de partida per a una tradició oral que podria inspirat els relats bíblics de la destrucció de Sodoma i Gomorra. Controvèrsia L'article publicat en la revista Nature el 2021, que presenta la teoria de la destrucció de la ciutat per una explosió còsmica, és fortament qüestionat. Un segon estudi, publicat el 2022 en la mateixa revista, qüestiona les proves geològiques de l'explosió. Els autors del primer estudi havien publicat una versió del seu article corregida per alguns errors factuals un mes abans. Referències